जौनपुर। वीर बहादुर सिंह पूर्वांचल विश्वविद्यालय परीक्षा समिति की मंगलवार को कुलपति प्रो. सुंदर लाल की अध्यक्षता में हुई बैठक में कई महत्वपूर्ण फैसले लिए गए। पर्यावरण और राष्ट्र गौरव की परीक्षा स्नातक प्रथम वर्ष में अनिवार्य कर दी गई। मानक पूरा नहीं करने वाले और अर्थदंड जमा न करने वाले कालेजों की रिजल्ट रोकने पर समिति ने सहमति जताई। टीडी कालेज के एलएलएम और एलएलबी के दो पेपर की परीक्षा फिर से कराने पर सहमति बनी।